CELEX: 62014TN0830
Language: hr
Date: 2014-12-29 00:00:00
Title: Predmet T-830/14: Tužba podnesena 29. prosinca 2014. – Farahat protiv Vijeća

23.3.2015   
            
            
               HR
            
            
               Službeni list Europske unije
            
            
               C 96/22
            
         Tužba podnesena 29. prosinca 2014. – Farahat protiv Vijeća
   (Predmet T-830/14)
   (2015/C 096/28)
   Jezik postupka: engleski
   
      Stranke
   
   
      Tužitelj: Mohamed Farahat (Kairo, Egipat) (zastupnici: P. Saini, QC, B. Kennelly, Barrister, i N. Sheikh, Solicitor)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu Odluku Vijeća (EU) br. 2014/730/ZVSP od 20. listopada 2014. (1) o provedbi Odluke 2013/255/ZVSP o mjerama ograničavanja protiv Sirije i Provedbenu Uredbu Vijeća (EU) br. 1105/2014 od 20. listopada 2014. (2) o provedbi Uredbe (EU) br. 36/2012 o mjerama ograničavanja s obzirom na stanje u Siriji u dijelu u kojem se odnose na tužitelja; i
            
         
               —
            
            
               naloži tuženiku snošenje troškova tužitelja.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvim tužbenim razlogom navodi se da ne postoje razlozi za uvrštavanje na popis u prilogu odluke i uredbe. Tužitelj tvrdi da:
               
                           —
                        
                        
                           Vijeće navodi da je tužitelj potpredsjednik za financije i administraciju u Tri Ocean Energy i da je s obzirom na svoj položaj odgovoran za aktivnosti toga subjekta u snabdijevanju režima naftom,
                        
                     
                           —
                        
                        
                           ne postoje dokazi na kojima bi se zasnovala ta tvrdnja i Vijeće ih nije u tom smislu podnijelo.
                        
                     
         
               2.
            
            
               Drugim tužbenim razlogom navodi se da je Vijeće povrijedilo tužiteljevo pravo na obranu i pravo na djelotvorno pravno sredstvo s obzirom na to da su osporavane mjere usvojene bez procesnih jamstava kojima bi se tužitelju osiguralo potpuno obrazloženje razloga i bez jamstva valjanog saslušanja tužitelja.
            
         
               3.
            
            
               Trećim tužbenim razlogom navodi se da Vijeće nije dovoljno obrazložilo razloge za uvrštavanje tužitelja na popis. Tužitelj tvrdi da su navedeni razlozi nedovoljni da bi mogao učinkovito osporavati navode koji mu se stavljaju na teret ili da bi omogućili sudu ocjenjivanje zakonitosti pobijane odluke.
            
         
               4.
            
            
               Četvrtim tužbenim razlogom navodi se da je Vijeće povrijedilo temeljna prava tužitelja na vlasništvo i ugled. Tužitelj tvrdi da Vijeće nije dokazalo da je vrlo značajno miješanje u tužiteljevo pravo na vlasništvo opravdano i proporcionalno.
            
         
               5.
            
            
               Petim tužbenim razlogom navodi se da je Vijeće počinilo očitu pogrešku u ocjeni unoseći tužitelja na popis. Tužitelj tvrdi da:
               
                           —
                        
                        
                           nema podataka ili dostupnih dokaza kojima bi se dokazalo da je Tri Ocean Energy stvarno pružao potporu sirijskom režimu,
                        
                     
                           —
                        
                        
                           nema podataka ili dokaza koji bi ukazivali na to da je tužitelj samo svojim položajem bio odgovoran za navodne aktivnosti Tri Ocean Energy.
                        
                     
         
      (1)  Provedbena Odluka Vijeća (EU) br. 2014/730/ZVSP od 20. listopada 2014. o provedbi Odluke 2013/255/ZVSP o mjerama ograničavanja protiv Sirije (SL 2014, L 301, str. 36.).
   
      (2)  Provedbena Uredba Vijeća (EU) br. 1105/2014 od 20. listopada 2014. o provedbi Uredbe (EU) br. 36/2012 o mjerama ograničavanja s obzirom na stanje u Siriji (SL 2014, L 301, str. 7).